CELEX: 62008TN0244
Language: fi
Date: 2008-06-23 00:00:00
Title: Asia T-244/08: Kanne 23.6.2008 — Konsum Nord v. komissio

30.8.2008   
            
            
               FI
            
            
               Euroopan unionin virallinen lehti
            
            
               C 223/51
            
         Kanne 23.6.2008 — Konsum Nord v. komissio
   (Asia T-244/08)
   (2008/C 223/89)
   Oikeudenkäyntikieli: ruotsi
   Asianosaiset
   
      Kantaja: Konsum Nord ekonomisk förening (Umeå, Ruotsi) (edustaja: asianajaja U. Öberg)
   
      Vastaaja: Euroopan yhteisöjen komissio
   Vaatimukset
   
               —
            
            
               Ruotsin Konsum Jämtland ekonomisk föreningenille myöntämästä valtiontuesta 30.1.2008 tehty Euroopan yhteisöjen komission päätös K(2008)311 on kumottava kokonaisuudessaan
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio totesi Ruotsin Konsum Jämtlandille, joka yhdistyi kantajaan vuonna 2006, myönnetystä valtiontuesta C 35/2006 (ex. NN 37/2006) 30.1.2008 tekemässään päätöksessä, että liiketoimi, jolla Åren kunta myi osia rakentamattomasta maa-alueesta 2 miljoonan Ruotsiin kruunun kauppahintaan Konsum Jämtlandin kanssa kilpailevan Lidlin tarjoaman 6,6 miljoonan Ruotsiin kruunun sijaan, oli EY 87 artiklan vastaista valtiontukea.
   Kantaja väittää kanteensa tueksi, että komissio teki useita arviointivirheitä riidanalaisen liiketoimen oikeudellisessa arvioinnissa, kun se:
   
               —
            
            
               katsoi virheellisesti, että kyseiseen liiketoimeen ei sovellettu markkinahintaa, mistä koitui taloudellista etua Konsum Jämtlandille
            
         
               —
            
            
               ei ottanut huomioon sitä seikkaa, että kyseinen kauppa oli osa useiden eri osapuolten välillä toteutettujen liiketoimien sarjaa, jonka tarkoituksena oli Åren kylän yksityiskohtaisen kaavoituksen toteuttaminen
            
         
               —
            
            
               oletti virheellisesti, että Lidlin tekemä kilpaileva tarjous oli tiettyjen edellytysten mukainen, sitova ja uskottava, sekä
            
         
               —
            
            
               sovelsi virheellisesti markkinataloudessa toimivan yksityisen sijoittajan periaatetta.
            
         Kantaja väittää lisäksi, että komissio ei ottanut huomioon julkisten viranomaisten tekemiin maa-alueita ja rakennuksia koskeviin kauppoihin sisältyvistä tuista antamaansa tiedonantoa (1) ja että se laiminlöi tutkimisvelvollisuutensa, sillä se ei tutkinut tiettyjä tosiseikkoja.
   Kantaja väittää lopuksi, että väitetty valtiontuki ei vääristä kilpailua eikä vaikuta jäsenvaltioiden väliseen kauppaan.
   
      (1)  EYVL C 209, 1997, s. 3.